fi fi fi fi fi en fi fi fi fi fi lt fi fi fi da fi fi fi fr et fi fi fi fi et fi fi fi fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
JYU EMBA: Mitä jos julkinen terveydenhuolto keksittäisiin tänään?
Julkinen terveydenhuolto sisältää jo määritelmässään kaksi sanaa, jotka luovat kuvan tiukasta ohjeistuksesta ja rajoitetuista toimintatavoista. Julkinen sektori on kestämättömän talouspaineen alla ja terveydenhuolto vie julkisista varoista reilusti yli puolet.
Jotain on siis tehtävä, jotta rahat riittävät ja ihmiset saavat edelleen hyvää hoitoa. Ehkäpä uudenlainen ajattelu avaisi silmiä, joten tartuin reippaasti hieman riskaabelilta kuulostavaan kirjaan, nimittäin Alf Rehnin Vaaralliset ideat – kun sopimaton ajattelu on tärkein voimavarasi.
Rehnin kirja haastaa tulemaan pois mukavuusalueeltamme ja kirjailija viestittääkin provosoivasti, että kaikki mikä tuntuu kivalta, ei ole luovaa. Luovuus sopii huonosti ajatuksena julkisen terveydenhuollon kehittämiseen, mutta tarkemmin miettiessä ehkäpä luovuus onkin juuri se mitä kaivataan rahoitusvajeen peittoamiseen ja hoitajapulan kampittamiseen. Jos tehdään aina niin kuin ennenkin, niin lopputulos on samaa kuin aikaisemmin.
Julkinen sektori on toiminut pitkään aika lailla samalla toimintamallilla ja paljolti samalla lailla ajattelevien ihmisten johtamana. Pitäisi uskaltaa synnyttää ilmapiiri, joka sallii luovuuden. Miten rakennetaan legopalikoista tornitalon sijaan rivitaloja eli miten voisimme järjestää terveydenhuollon palvelut potilaan parhaaksi, henkilökunnan hyvinvointia tukien ja tehdä se vielä nykyistä kustannustehokkaammin.
Liika luovuus ei ole kuitenkaan tavoiteltava tila, ei ainakaan julkiselle sektorille, jonka tehtävä on tuottaa kansalaisille heidän tarvitsemansa palvelut verovaroin eli kohtuullisin kustannuksin ja oikeudenmukaisesti. Rehn yllyttääkin kirjassaan kopioimaan, joka hieman yllättää poikkeavaan ajatteluun keskittyvässä kirjassa. Itse näen ajatuksen fiksuutena, että miksi keksiä pyörä uudestaan, kun se on jo kerran keksitty. Joku muu on jo kehittänyt paremman ja vieläpä kustannustehokkaamman tavan hoitaa potilas tämän ja tuonkin tyyppisen sairauden osalta, joten käytetään verovaroja fiksusti, kysytään kaverin kokemuksia ja kopioidaan ne toimivimmat mallit meillekin.
Erilaisuudessaan tämä kirja oli mielenkiintoinen lukea. Itse asiassa jokaisen julkisella sektorilla toimivan johtajan ja päätöksentekijän pitäisi lukea tämä kirja ja saada sen sisällöstä edes pienen pieni tartunta uusien näkökulmien löytämiseksi.
Blogikirjoitus on osa Menestyksen Strategiat-ohjelman opintosuoritusta.
Lähettänyt JYU EMBA klo 11.12
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Unknown4. maaliskuuta 2014 klo 9.15
Hieno ja rohkea kirjoitus Miialta. Varsinkin, kun olet ns. julkishallinnon sisäpuolella. Itse olen yrittänyt tarjota muutaman vuoden ns. ulkopuolisia malleja toiminnan tehostamiseen julkishallinnossa ja eniten terveydenhuollossa. Johtopäätökseni on, että muutos tapahtuu nyt liian hitaasti. Muutosvastarinta on mieletön. Kuten Miiakin kirjoitti muutoksen tulee tapahtua "johtajien päässä", jotta juna kääntyy oikeaan suuntaan. Rinnakkainen ja nopeampi vaihtoehto on mielestäni, että johtajia pitää ottaa julkishallinnon ulkopuolelta, jotka ovat jo muutoksia harjotelleet. Minun suositukseni on sopivasti molempia. Kunhan liike on reipas ja oikeaan suuntaan.
Anonyymi4. maaliskuuta 2014 klo 22.53
Mikko, olen täsmälleen samaa mieltä. Edustan itse taustani puolesta näitä ulkopuolisia, koska olen koulutukseltani kauppatieteen maisteri ja controller-toiminnoissa olen saanut huippuopit kansainvälisessä suuryityksessä. Virkamiehenä tulee ottaa huomioon johtajan ja poliittisen johdon tahto ja näkemykset, mutta asiantuntijana pyrin tuomaan päätöksentekoon aina näkemykseni ja asiantuntemukseni taustatueksi. Henkilökohtaiset näkemykseni ovat usein radikaalimpaa linjaa kuin työnantajalla, nämä esitän omassa blogissani, viimeisimpänä: http://strategiaajataloutta.wordpress.com/2014/03/04/julkisuus-on-konsultin-paras-ystava/
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Markkinoinnilla vaikuttaminen julkisissa hankinnoissa
Hintakilpailusta eroon markkinoinnin keinoin
Mitä jos julkinen terveydenhuolto keksittäisiin tä...
Teema: Yksinkertainen. Sisällön tarjoaa Blogger.